Provensaalse salm met murgpampoentjies - Goeie Huishouding
Tuis » Recipes » Seekos » Provensaalse salm met murgpampoentjies
Provensaalse salm met murgpampoentjies
4 stukke salmfilet (150 g elk), vel verwyder
1 groot blik (800 g) heel tamaties in tamatiesap
¼ k kalamata-olywe, fyngekap
1 e kappertjiesade, gedreineer en fyngekap
3 middelslag-murgpampoentjies (250 g elk)
Verhit die olie in ’n 30 cm-pan tot warm oor medium tot hoë hitte. Geur salm egalig aan albei kante met ¼ teelepel sout en ’n knippie peper. Braai die salm vir 3 minute. Verlaag hitte tot medium; draai dit om en braai 3 tot 5 minute langer of tot regdeur ondeursigtig.
Dreineer intussen die tamaties; sit ¼ koppie sap opsy. Kap tamaties fyn.
Skep salm op bord; bedek met tinfoelie om warm te hou. Voeg uie by braaipan en kook vir 5 minute of tot sag. Roer tamaties by, tesame met die sap wat jy opsygesit het; verhit tot kookpunt. Kook 2 minute lank of tot sous verdik terwyl jy aanhoudend roer. Verwyder van hitte; roer olywe en kappertjiesade by.
Terwyl tamatiesous kook, sny elke murgpampoentjie lengtegewys in die helfte, sny dan oorkruis in skyfies van 0,7 cm dik.
Plaas murgpampoentjies en 2 eetlepels water in ’n medium bak. Bedek met geprikte kleefplastiek en kook in mikrogolf op hoë hitte vir 5 minute of tot net sag genoeg om met ’n vurk stukkend te steek. Dreineer murgpampoentjies; voeg suurlemoensap by en meng.
Plaas salm op individuele borde; skep tamatie-olyf-en-kappertjiesaadmengsel bo-oor en sit voor met murgpampoentjies.
ELKE PORSIE: Sowat 1 470 kJ, 38 g proteïen, 15 g koolhidrate, 16 g totale vet (2 g versadigde vet), 5 g vesel, 94 mg cholesterol, 585 mg natrium.